ร้านสีขาวริมถนนหน้ากระทรวงการคลังหัวมุมก่อนเลี้ยวเข้าถนนพระราม6ค่ะ ร้านเปิดตั้งแต่7โมงเช้า วันพุธมีhappy hour ซื้อเครื่องดื่ม1แถม1 ช่วง8.00-12.00น ยกเว้น3D Latte เมนูแฟนซีและเครื่องดื่มปั่นด้วยนะคะ

ร้านสีขาวตกแต่งทันสมัย มีมุมให้ถ่ายรูปสวยๆหลายมุม barista หน้าตาดี บริการและมารยาทดีมากด้วยค่ะ เมนูขนมออกแนวหวานๆน่ารักๆ สไตล์ญี่ปุ่น มีหลายเมนูน่าสนใจเช่น แพนเค้กดอกไม้ เห็นว่าแป้งนำเข้าจากญี่ปุ่นเลย เรายังไม่ได้ลองเมนูนี้ค่ะ เราเลือกเค้กมะพร้าวตามคำแนะนำของน้องพนักงาน เพราะบอกที่ร้านทำเอง สั่งLatte ร้อนมาทานคู่กัน แต่รายการเมนูเครื่องดื่มน่าสนใจหลายเมนูเลยเช่น3D Latte Panda Latte Sakura Latte และอื่นๆ สนใจอยากชิมไปหมดค่ะ

Latte เสริฟพร้อมเวเฟอร์ในลูกพลาสติกทรงกลมผูกโบว์เก๋ไก๋ ทำลายมาสวยแสดงถึงความตั้งใจ กาแฟขมอ่อนๆไม่เปรี้ยวเลย ทานง่ายสำหรับคนไม่ชอบขมเข้ม เสียดายไม่มีน้ำเปล่าฟรีมาให้ด้วย ต้องสั่งเป็นขวดแยกต่างหาก

เค้กมะพร้าว_เสริฟมาพร้อมช้อนและส้อมในซองกระดาษ ชอบช้อนส้อมของร้าน น่ารักดีนะคะ ส่วนตัวเค้กเนื้อแบบbutter Cake ค่อนข้างrich หอมมันเนยเด่นกว่ารสมะพร้าว ครีมเนียนไม่หวาน มะพร้าวอ่อนดีแต่จืดไปนิด ทานแล้วเหมือนทานเค้กเนยมากกว่าค่ะ แต่ก็อร่อย ใครชอบแบบเนื้อฟูเบา อันนี้อาจเนื้อแน่นไปค่ะ

ไม่มีที่จอดรถนะคะ สามารถไปวนหาที่จอดริมถนนข้างกระทรวงการคลังหรือที่จอดของทางด่วนได้ค่ะ มีห้องน้ำและฟรีwifi 